אדוארד קלארק (מושל טקסס)

אדוארד קלארק (באנגלית: Edward Clark; ) היה פוליטיקאי אמריקאי מטקסס, איש המפלגה הדמוקרטית, שכיהן כחבר הסנאט של טקסס בשנים 1847–1848, כמזכיר המדינה של טקסס בשנים 1853–1857, כסגן מושל טקסס בשנים 1859–1861, ומתוקף תפקידו זה, כאשר התפטר המושל סם יוסטון על רקע סירובו להישבע אמונים לקונפדרציה, הושבע קלארק במקומו כמושל טקסס השמיני וכיהן בתפקיד ממרץ ועד נובמבר 1861, חודשי תחילתה של מלחמת האזרחים האמריקאית.
ראשית חייו
אדוארד קלארק נולד בניו אורלינס שבלואיזיאנה, כבנם של מרגרט הריסון (לבית לונג) קלארק ושל אלייז'ה קלארק הבן. דודו מצד אביו, ג'ון קלארק, היה מושל ג'ורג'יה בשנים 1819–1823. סבו מצד אביו היה חבר בית הנבחרים של ג'ורג'יה אלייז'ה קלארק .

קלארק גדל בג'ורג'יה. לאחר מות אביו בשנות ה-30 של המאה ה-19 הוא עבר עם אימו למונטגומרי אלבמה, ולמד שם משפטים.
קריירה פוליטית
ב-1842 עבר קלארק לרפובליקת טקסס ופתח שם משרד עורכי דין. הוא שימש כנציג בוועידת הסיפוח של טקסס לארצות הברית, וכיהן בסנאט של טקסס בשנים 1847–1848. במלחמת ארצות הברית-מקסיקו הוא שירת במטה של מייג'ור גנרל ג'יימס פינקני הנדרסון ולחם ב. לאחר תום המלחמה הוא כיהן כמזכיר המדינה של טקסס תחת המושל אלישע פיז וכסגן המושל תחת סם יוסטון. במרץ 1861, כאשר סירב יוסטון לשאת שבועת אמונים לקונפדרציה והתפטר, הושבע קלארק כמושל טקסס השמיני במקומו.

אחד מצעדיו הראשונים של קלארק כמושל, היה לדאוג להעברתם של כל כלי הנשק והתחמושת שהיו בידי סוחרים פרטיים אל המדינה. יותר מכך, היה צורך לבצע סקר של כל כלי הנשק הפרטיים. מעט כלי נשק הועברו לידי המדינה ורוב תושבי טקסס לא צייתו להוראה מחשש להחרמה עתידית.

לאחר הבחירות למשרת המושל שהתקיימו בנובמבר אותה שנה, בהן נוצח קלארק על ידי פרנסיס לאבק בהפרש של 124 קולות, הוא היה לקולונל במיליציה של טקסס, והשתתף במלחמת האזרחים האמריקאית. ב-1863 הוא הצטרף לצבא הקונפדרציה, והוצב כקולונל ברגימנט הרגלים ה-14 של טקסס. הוא פיקד על היחידה שהייתה חלק מדיווזיית גרייהאונד , עד לפציעתו בקרב פלזנט היל  ב-9 באפריל 1864. קידומו לדרגת בריגדיר גנרל לא אושר על ידי הקונגרס של הקונפדרציה, והוא סיים את שירותו. עם זאת, ב-1865 הוא מונה כבריגדיר גנרל במיליציה של טקסס. עם תום המלחמה הוא נמלט לזמן קצר למקסיקו, ושב לביתו שבעיר מרשל שבטקסס.
חיים אישיים
ב-1840 נשא קלארק לאישה את לוסי לונג, שנפטרה זמן קצר לאחר מכן. ב-1849 הוא נישא בשנית למרתה מליסה אוונס. לשניים נולדו שלושה בנים ובת, מתוכם בן אחד, ויליאם, נפטר בילדותו, ואחיו שנקרא על שמו נפטר בגיל 25.

אדוארד קלארק נפטר במרשל ב-4 במאי 1880. הוא נטמן בבית הקברות העירוני.

לקריאה נוספת
 Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1519-1520
 Wooster, Ralph A. (June 12, 2010). "CLARK, EDWARD". Handbook of Texas Online. Texas State Historical Association.

קישורים חיצוניים

 אדוארד קלארק באתר אגודת המושלים הלאומית 
 אדוארד קלארק באתר The Political Graveyard] 


הערות שוליים

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:מושלי טקסס
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי מדינות הקונפדרציה
קטגוריה:סגני מושלי טקסס
קטגוריה:מזכירי המדינה של טקסס
קטגוריה:חברי בית המחוקקים של טקסס
קטגוריה:אנשי הכוחות המזוינים של ארצות הברית במלחמת ארצות הברית–מקסיקו
קטגוריה:אנשי צבא הקונפדרציה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1815
קטגוריה:אמריקאים שנפטרו ב-1880